**Naziv obveznika:** Sveučilište Josipa Jurja Strossmayera u Osijeku, Filozofski fakultet Osijek

**Broj RKP-a:** 02321 **MB:** 03014185 **OIB:** 58868871646

**Pošta i mjesto:** 31000 Osijek **Adresa:** Lorenza Jagera 9 **Razina:** 11

**Razdjel:** 080 **Šifra djelatnosti:** 8542 **Šifra županije:**XIV

**Šifra grada/općine:** 312 **Oznaka razdoblja:** 2021-12

**BILJEŠKE**

**UZ FINANCIJSKE IZVJEŠTAJE ZA 2021. GODINU**

Djelatnost Fakulteta je visoko obrazovanje, ustrojavanje i izvođenje preddiplomskih, diplomskih i poslijediplomskih sveučilišnih studija i poslijediplomskih specijalističkih studija, organizacija i izvedba studijskih programa stručnih studija, istraživanje u području društvenih i humanističkih znanosti, znanstvenoistraživački rad u znanstvenim poljima u okviru društvenih i humanističkih znanosti, te u interdisciplinarnim područjima znanosti, organizacija i izvođenje programa cjeloživotnog učenja te programa stručnog usavršavanja, izdavačka, knjižnična i informatička djelatnost za potrebe nastave, znanstvenog i stručnog rada te za potrebe promidžbe Fakulteta, prodaja promotivnih materijala za potrebe promidžbe Fakulteta te prodaja vlastitih izdanja, recenzija i revizija projekata i studija, te izrada znanstveno-istraživačkih, stručnih i razvojnih projekata, elaborata i znanstveno-istraživačkih studija iz znanstvenih područja Humanističkih i Društvenih znanosti - organiziranje znanstvenih, stručnih i drugih skupova, savjetovanja i seminara, usluge informacijskog društva, ostalo obrazovanje i poučavanje, obrazovanje odraslih (programi učenja stranih jezika, organizacija i izvedba programa obrazovanja odraslih, programi usavršavanja), računalno programiranje, savjetovanje i djelatnosti povezane s njima, ostale uslužne djelatnosti u vezi s informacijskom tehnologijom i računalima - prevoditeljske usluge i usluge tumača.

Misija Filozofskog fakulteta je osigurati i postići izvrsnost u svakom području svoga obrazovnog i znanstvenog djelovanja na razini matičnog sveučilišta, te na nacionalnoj i međunarodnoj razini. Fakultet svoju misiju obavlja u interakciji s društvenom zajednicom, promičući socijalni utjecaj vlastite obrazovne i znanstvene djelatnosti.

Dužnost dekana do 31. svibnja 2021. godine obavljao je izv. prof. dr. sc. Leonard Pon, a od 1. lipnja 2021. godine dužnost dekana je preuzeo izv. prof. dr. sc. Ivan Trojan. Voditelj ureda za računovodstveno-financijske poslove je Mario Varga koji je sastavio financijske izvještaje i bilješke uz financijske izvještaje za 2021. godinu.

Zakonski propisi prema kojima Filozofski fakultet posluje su Statut Filozofskog fakulteta, Zakon o znanstvenoj djelatnosti i visokom obrazovanju, Pravilnik o studijima i studiranju na Sveučilištu, Zakon o proračunu, Zakon o porezu na dohodak, Pravilnik o proračunskom računovodstvu i računskom planu, Pravilnik o financijskom izvještavanju i svim ostalima Zakonima i Pravilnicima kojima posluju Fakulteti i javne institucije u Republici Hrvatskoj.

**BILJEŠKE UZ BILANCU**

**Tablica 1.** Popis sudskih sporova u tijeku

|  |  |  |  |  |  |  |  |
| --- | --- | --- | --- | --- | --- | --- | --- |
| Rb. | Tuženik | Tužitelj | Sažeti opis prirode spora | Iznos glavnice | Procjena financijskog učinka | Procijenjeno vrijeme odljeva ili priljeva sredstava | Početak sudskog spora |
| 1. | Filozofski fakultet Osijek | Z.H. | Tužba zbog parkirališta | 15.712,50 | 15.712,50 | tijekom 2022. | u tijeku |
| 2. | S.M. | Filozofski fakultet Osijek | Naknada štete | 222.900,00 | 222.900,00 | tijekom 2023. godine | 17. travnja 2019. |
| 3. | Filozofski fakultet Osijek | Zaposlenici Filozofskog fakulteta Osijek koji su tužili preko Sindikata znanosti i obrazovanja | Naknada razlike plaće | 381.772,19 | 381.772,19 | tijekom 2022. godine | 2020. godina |

Imovina Filozofskog fakulteta u Osijeku iznosi 30.686.486 kuna, a obveze i vlastiti izvori iznose 30.686.486 kuna. Iz toga se vidi da je bilanca na dan 31.12.2021. godine u ravnoteži.

**AOP 002 – Nefinancijska imovina**

Nefinancijska imovina iznosi 19.563.670 kuna, a sastoji se od neproizvedene dugotrajne imovine u iznosu 660.153 kune, proizvedene dugotrajne imovine u iznosu 18.358.880 kuna, proizvedene kratkotrajne imovine u iznosu 544.637 kuna. Knjigovodstvena vrijednost sitnog inventara u iznosu 554.378 kuna.

**AOP 063 – Financijska imovina**

Financijska imovina iznosi 11.122.816 kuna, a sastoji se od novca u banci i blagajni u iznosu 6.870.407 kuna, ostalih potraživanja u iznosu 168.345 kuna, potraživanja za prihode poslovanja u iznosu 436.954 kune, potraživanja od prodaje nefinancijske imovine u iznosu 80.768 kuna i rashoda budućih razdoblja i nedospjele naplate prihoda u iznosu 3.566.342 kune.

**AOP 170 – Obveze**

Obveze na dan 31. prosinca 2021. godine iznose 4.016.339 kuna, a sastoje se od obveza za plaću za prosinac 2021. godine koja se isplaćuje preko riznice u siječnju u iznosu 3.497.181 kune, materijalnih rashoda u iznosu 335.551 kuna i obveza za financijske rashode u iznosu 2.788 kuna, te ostalih tekućih obveza u iznosu 180.819 kuna. Detaljniji opis obveza bit će objašnjen u izvještaju OBVEZE ovih Bilješki uz financijske izvještaje.

**AOP 231 – Vlastiti izvori**

Vlastiti izvori iznose 26.670.147 kuna, a sastoje se od vlastitih izvora i ispravka vlastitih izvora u iznosu 19.563.671 kuna, viška prihoda u iznosu 6.591.213 kune, obračunatih prihoda poslovanja u iznosu 434.495 kuna, obračunatih prihoda od prodaje nefinancijske imovine u iznosu 80.768 kuna.

**AOP 003 – Neproizvedena dugotrajna imovina**

Neproizvedena dugotrajna imovina se sastoji od građevinskog zemljišta u iznosu 660.153 kune.

**AOP 007 – Proizvedena dugotrajna imovina**

Proizvedena dugotrajna imovina se sastoji od zgrade Fakulteta i zgrade knjižnice knjigovodstvene vrijednosti 31.420.627 kune, a amortizirana vrijednost je 15.662.875 kuna. Time je sadašnja knjigovodstvena vrijednost zgrada 15.757.752 kune. Treba napomenuti da to nije tržišna vrijednost zgrada.

**AOP 014 – Postrojenja i opreme**

Sadašnja vrijednost postrojena i opreme je 2.291.684 kuna. Od opreme najzastupljenija je uredska oprema i namještaj koja ima knjigovodstvenu vrijednost 7.424.522 kune, zatim oprema za održavanje i zaštitu 1.300.211 kuna, uređaji, strojevi i oprema za ostale namjene 1.206.914 kuna, komunikacijska oprema 791.910 kuna, te sportska i glazbena oprema u iznosu 145.101 kuna. Amortizirana vrijednost iznosi 8.576.974 kune.

Vrijednost nabavljene opreme u 2021. godini iznosi 689.288 kuna od čega je uredska oprema i namještaj 554.419 kuna, komunikacijska oprema 12.418 kuna, oprema za održavanje i zaštitu 109.503 kune, uređaji 12.349 kuna.

**AOP 024 – Prijevozna sredstva**

Fakultet posjeduje službeni automobil Renault Scenic knjigovodstvene vrijednosti 74.293 kuna od čega je amortizirano 54.482 kuna pa sadašnja vrijednost iznosi 19.811 kuna.

**030 – Knjige i umjetnička djela**

Vrijednost knjiga za knjižnicu je 2.157.057 kuna od čega je amortizirano 1.927.795 kuna. Vrijednost umjetničkih djela je 60.371 kuna. Sadašnja vrijednost knjiga u knjižnici iznosi 289.633 kune.

Vrijednost nabavljenih knjiga za knjižicu u 2021. godini iznosi 94.518 kuna.

**049 – Sitni inventar i auto gume u upotrebi**

Vrijednost sitnog inventara iznosi 554.378 kuna koji je u potpunosti ispravljene vrijednosti.

**058 – Proizvedena kratkotrajna imovina**

Proizvedena kratkotrajna imovina se sastoji od knjiga za prodaju u vrijednosti 533.557 kuna i promidžbenih materijala u iznosu 11.080 kuna.

**AOP 064 – Novac u banci i blagajni**

Na žiroračunu 31. prosinca 2021. godine je 6.869.661 kuna, a u blagajni 747 kuna. To je indeks povećanja 240,2. Razlog tome je racionalnija potrošnja sredstava i povećani prihodi od cjeloživotnih učenja, školarina na preddiplomskoj, diplomskoj i poslijediplomskoj razini i povećani ili neutrošeni prihodi projekata jer još nije završilo izvještajno razdoblje istih projekata.

**AOP 073 – Depoziti, jamčevni polozi i potraživanja od zaposlenih te za više plaćene poreze i ostalo**

Iznos navedenih potraživanja je 168.345 kuna koji se sastoje od potraživanja za više plaćene poreze i doprinose u iznosu 3.816 kuna i ostalih potraživanja u iznosu 164.529 kuna.

Ostala potraživanja su potraživanja za bolovanja na teret HZZO-a u iznosu 123.191 kune, potraživanja za plaćene predujmove u iznosu 34.743 kune, potraživanja od banke za povrat po poslovnoj kartici u iznosu 1.739 kuna i potraživanja od HZMO za režije za studeni i prosinac 2021. godine jer im Fakultet iznajmljuje prostor za njihovu arhivu.

**AOP 141 – Potraživanja za prihode poslovanja**

Potraživanja za prihode poslovanja iznose 436.954 kune, a sastoje se od potraživanja za školarine za preddiplomske, diplomske i poslijediplomske studije u iznosu 153.191 kune i potraživanja za cjeloživotno učenje i najma prostora u iznosu 482.856 kuna. Izvršen je ispravak vrijednosti navedenih potraživanja u iznosu 199.093 kune.

**AOP 159 – Potraživanja od prodaje nefinancijske imovine**

Potraživanja od nefinancijske imovine iznose 80.768 kuna, a sastoje se od otkupa stanova bivših zaposlenika koji otkup plaćaju Zavodu za stanovanje pa oni dio uplaćuju Fakultetu.

**AOP 165 – Rashodi budućih razdoblja i nedospjela naplata prihoda**

Navedeni rashodi se moraju proknjižiti prema Pravilniku o proračunskom računovodstvu i računskom planu a sastoje se od pretplate na časopis za 2022. godinu u iznosu 1.298 kuna i godišnje karte za zaposlenicu na projektu Hrvatske zaklade za znanost koju će Zaklada refundirati kroz 12 mjeseci u iznosu 13.230 kuna.

Prema istome Pravilniku plaća za prosinac 2021. godine se knjiži na navedeni rashod i iznosi 3.551.814 kuna.

**AOP 233 – Vlastiti izvori**

Vlastiti izvori iznose 19.563.671 kuna i jednaki su AOP-u 002 Neproizvedena dugotrajna imovina.

**AOP 241 – Višak prihoda**

Višak prihoda u iznosu 6.591.213 se sastoji od cjeloživotnog obrazovanja, neutrošenih sredstava konferencija, prihoda od namjenskih školarina, projekata, prihoda od publikacija. Indeks povećanja viška prihoda u odnosu na 2020. godinu je 273,4.

**BILJEŠKE UZ PR-RAS**

**AOP 001 - Prihodi poslovanja**

Prihodi poslovanja su zabilježili povećanje u indeksu 118,8. Iznose 56.971.380 kuna. To se najviše odnosi na povećanje prihoda na svim razinama poslovanja Fakulteta.

**AOP 045 - Pomoći iz inozemstva i od subjekata unutar općeg proračuna**

Pomoći iznose 2.547.646 kuna, a sastoje se od pomoći od međunarodnih organizacija u iznosu 62.418, pomoći od institucija i tijela EU u iznosu 246.356 kuna, pomoći od Osječko-baranjske županije u iznosu 8.000 kuna, pomoći temeljem prijenosa EU sredstva za projekt “VirtuOS – uspostava regionalnog centra kompetentnosti u sektoru turizma i ugostiteljstva” u iznosu 274.367 kuna, te pomoći za projekte, publikacije i časopise, te mobilnost Erasmus+ u iznosu 1.956.505 kuna.

**AOP 077 – Prihodi od imovine**

Prihodi od imovine iznose 662 kune, a to su kamate i pozitivne tečajne razlike od poslovanja u 2021. godini.

**AOP 101 – Prihodi od upravnih i administrativnih pristojbi, pristojbi po posebnim propisima i naknadama**

Prihodi po posebnim propisima iznose 3.256.757 kuna i bilježe indeks povećanja 148,5. Prihodi od školarina za preddiplomske studije iznose 835.834 kune, prihodi od školarina za poslijediplomske studije iznose 713.107 kuna, prihodi od promocija studenata 156.800, prihodi od upisnina, indeksa, potvrda i ovjera diploma iznose 292.120 kuna. Prihodi za projekte financirane od strane Hrvatske zaklade za znanost iznose 340.898, a plaće, prijevoz i materijalna prava zaposlenika na teret Hrvatske zaklade za znanost iznose 714.794 kune. Prihodi iz poslovnog fonda Sveučilišta iznose 233.203 kune.

**AOP 119 – Prihodi od prodaje proizvoda i robe te pruženih usluga**

Prihodi od prodaje proizvoda i robe te pruženih usluga iznose 5.882.077 kuna i bilježe indeks 147,1. Sastoje se od prihoda od prodaje knjiga i promidžbenog materijala u iznosu 12.930, prihoda od cjeloživotnog obrazovanja u iznosu 5.615.933 kune, prihoda od najma prostora u iznosu 75.800, te prihoda od projekata na tržištu u iznosu 43.500 kuna.

**AOP 663 – Donacije**

Donacije iznose 82.758 kuna, a sastoje se od donacije za humanitarnu akciju za pomoć studentici Valeriji Crnov u iznosu 29.505, donacija za projekt mimladi.hr – novo lice naslovnice u iznosu 53.252. Ova vrsta prihoda bilježi indes 318,3.

**AOP 128 – Prihodi od nadležnog proračuna**

Prihodi iz MZO iznose 45.219.681 i u odnosu na 2020. godinu povećani su za indeks 109,6. Prihodi za plaće zaposlenika iznose 39.746.820, prihodi za naknadu za dolazak na posao i odlazak s posla iznose 423.678 kuna, mentorstvo u Školskoj praksi iznosi 46.591 kuna, za materijalna prava iznose 880.119 kuna, za sistematske preglede zaposlenika iznose 34.500, ta naknadu zbog nezapošljavanja osoba s invaliditetom iznose 21.988, prihodi iz programskih ugovora za pokrivanje materijalnih troškova nastavne djelatnosti iznose 3.679.115 kuna, a za financiranje znanstvene djelatnosti iznose 779.842, dok za pokrivanje troškova doktorske disertacije iznose 1.474 kune. Prihodi za financiranje rashoda za nabavu nefinancijske imovine iznose 485.675 kuna.

**AOP 134 – Ostali prihodi**

Ostali prihodi iznose 9.799 kuna, a to su uglavnom zakasnine u knjižnici, preplate studenata, povrati sredstava iz ranijih razdoblja zbog otkazanih zrakoplovnih letova ili kotizacija uzrokovanih pandemijom COVID-19.

**AOP 146 – Rashodi poslovanja**

Rashodi poslovanja iznose 51.884.774 kune što je indeks povećanja 111,3 u odnosu na 2020. godinu.

**AOP 147 – Rashodi za zaposlene**

Rashodi za zaposlene iznose 45.885.942 kune što je povećanje u odnosu na 2020. godinu indeksa 110,1. Rashodi za zaposlene se financiraju iz općih prihoda, vlastitih prihoda, namjenskih prihoda, te ostalih pomoći. Daleko najveći udio u tim rashodima su rashodi na teret državnog proračuna.

**AOP 158 – Materijalni rashodi**

Materijalni rashodi iznose 5.366.393 kune i čine indeks povećanja 111,9. Uzrok povećanju je bolja situacija uzrokovana pandemijom COVID-19 pa je Fakultet malo "živnuo".

Naknade troškova zaposlenima iznose 867.205 kuna a tu su uključeni troškovi službenih putovanja koji iznos 297.125 kuna, naknade za prijevoz za dolazak na posao i odlazak s posla u iznosu 444.744 kune, te kotizacije za konferencije i seminare u iznosu 125.336 kuna.

Rashodi za materijal i energiju su smanjeni i iznose 848.463 kune s indeksom 83,9. Rashodi uredskog materijala i ostalih materijalnih rashoda iznose 205.310 kuna, energija iznosi 469.990 kuna, materijal i dijelovi za tekuće i investicijsko održavanje iznose 119.425 kuna, sitni inventar iznosi 43.484 kune, a službena, radna odjeća i obuća iznosi 10.254 kune.

**AOP 172 – Rashodi za usluge**

Rashodi za usluge iznose 3.111.597 kuna što je indeks povećanja 117,5. Razlog tomu je povećana aktivnost nakon dvije godine zbog pandemije COVID-19. Sastoje se od usluga telefona i pošte u iznosu 141.834 kune, usluga tekućeg i investicijskog održavanja postrojenja i opreme u iznosu 133.899 kuna, usluge promidžbe i informiranja u iznosu 286.183, komunalnih usluga u iznosu 130.219 kuna, zakupnine i najamnine u iznosu 220.259 kuna, sistematski pregledi u iznosu 68.824 kune, intelektualne usluge u iznosu 1.542.178 kuna, računalne usluge u iznosu 209.839 kuna, te ostale usluge u iznosu 378.362 kune.

**AOP 182 – Naknade osobama izvan radnog odnosa**

Ova stavka bilježi indeks 90,0 a iznosi 79.513 kuna.

**AOP 183 – Ostali nespomenuti rashodi poslovanja**

Ostali nespomenuti rashodi poslovanja iznose 459.615 kuna i bilježi indeks 98,9. Sastoje se o premije osiguranja opreme i zgrade u iznosu 16.368 kuna, reprezentaciju u iznosu 158.232 kune, članarina u iznosu 30.131 kuna, pristojbi i naknada u iznosu 31.398 kuna, te ostalih rashoda poslovanja 223.398 kuna.

**AOP 191 – Financijski rashodi**

Financijski rashodi iznose 36.185 kuna, a čine ih bankarske usluge i usluge platnog prometa u iznosu 32.537 kuna, negativnih tečajnih razlika iz poslovanja u iznosu 3.379 kuna i ostalih nespomenutih rashoda poslovanja u iznosu 269 kuna.

**AOP 219 – Pomoći dane u inozemstvo i unutar općeg proračuna**

Ova stavka iznosi 210.723 kuna a čini ju prijenos CARNET-u u sklopu projekta DECriS (Digital Education for Crisis Situations).

**AOP 247 – Naknade građanima i kućanstvima na temelju osiguranje i druge naknade**

Naknade građanima i kućanstvima iznose 137.174 kune i čine rashode za školarine asistentima i nagrade dekana.

**AOP 258 – Tekuće donacije**

Tekuće donacije iznose 13.976 kuna i uplaćene su Udruzi bivših studenata Filozofskog fakulteta u Osijeku i studentskim udrugama Fakulteta.

Tekuće donacije iz EU sredstava iznose 234.381 kunu i odnose se na prijenos sredstava u sklopu projekta DECriS.

**AOP 285 – Višak prihoda poslovanja**

Višak prihoda poslovanja za 2021. godinu iznosi 5.032.606 kuna

**AOP 292 – Prihodi od prodaje nefinancijske imovine**

Prihodi od prodaje nefinancijske imovine iznose 5.517 kuna, a sastoje od prihoda od otkupa društvenih stanova.

**AOP 344 – Rashodi za nabavu nefinancijske imovine**

Rashodi za nabavu nefinancijske imovine iznose 786.696 kuna, a sastoje se od postrojenja i oprema u iznosu 666.938 kuna, knjiga za knjižnicu u iznosu 94.758 kuna i dodatnih ulaganja u nefinancijsku imovinu u iznosu 25.000 kuna.

**AOP 363 – Postrojenja i oprema**

Rashodi za postrojenja i opremu sastoji se od uredske opreme i namještaja u iznosu 532.669 kuna, opreme za održavanje i zaštitu u iznosu 12.417 kuna, opreme za održavanje i zaštitu u iznosu 109.503 kuna, te uređaja za 12.349 kuna.

**AOP 634 – Višak prihoda i primitaka**

Višak prihoda i primitaka u 2021. godini iznosi 4.251.427 kuna.

**AOP 638 – Višak prihoda i primitaka raspoloživ u sljedećem razdoblju**

Višak prihoda i primitaka raspoloživ u sljedećem razdoblju iznosi 6.591.213 kuna. To je višak koji je kumulacija viška prihoda iz prethodnih razdoblja i tekuće godine.

**BILJEŠKE UZ P-VRIO**

**AOP 019 – Promjene u obujmu nefinancijske imovine**

Do povećanja u obujmu imovine u iznosu 22.350 došlo je zbog viška proizvedene dugotrajne imovine na izvanrednoj inventuri. Do smanjenja u obujmu proizvedene dugotrajne imovine u iznosu 2.965 kuna je došlo zbog prijenosa imovine kupljene iz projekta na Gradsku i sveučilišnu knjižnicu u Osijeku.

**AOP 026 -** **Promjene u obujmu financijske imovine**

Do smanjenja financijske imovine u iznosu 62.853 kuna je došlo zbog otpisa potraživanja nenaplativih i zastarjelih potraživanja.

**BILJEŠKE UZ RAS-FUNKCIJSKI**

**AOP 110 – Obrazovanje**

Rashodi (klase 3 i klase 4) u iznosu 52.671.470 su razvrstani u prvi i drugi stupanj naobrazbe, te obrazovanje koje se ne može definirati po stupnju koje se odnosi na cjeloživotno obrazovanje i znanost. Prvi stupanj naobrazbe je broj studenata preddiplomskog studija dok je drugi stupanj naobrazbe broj studenata diplomskog studija. Budući da Filozofski fakultet Osijek ima najveći broj studenata na preddiplomskom studiju iznos 19.013.596 kuna se odnosi na prvi stupanj naobrazbe, a 13.335.212 kuna je drugi stupanj naobrazbe, dok 17.985.834 kuna su rashodi za cjeloživotno obrazovanje, a za istraživanje i razvoj obrazovanja 2.336.828 kuna

**BILJEŠKE UZ OBVEZE**

**AOP 001 – Stanje obveza 1.1.2021. godine**

Stanje obveza sa 1.1.2021. godine je bilo 3.775.637 kuna.

**AOP 002 – Povećanje obveza u izvještajnom razdoblju i AOP 020 – Podmirene obveze u izvještajnom razdoblju**

Povećanje obveza na kraju izvještajnog razdoblju u odnosu na podmirene obveze su 240.702 kune.

**AOP 038 – Stanje obveza na kraju izvještajnog razdoblja**

Obveze na kraju izvještajnog razdoblja su 4.016.339 kuna i najvećim djelom se sastoje od izdataka za plaće zaposlenika za plaću za prosinac 2021. godine od iznosa 3.497.180 kuna.

Obveze za materijalne rashode su 335.551 kuna a sastoje od naknade za prijevoz za prosinac 2021. godine u iznosu 54.633 kuna, rashoda za materijal i energiju za prosinac 2021. godinu u iznosu 68.916 kuna, rashoda za usluge u iznosu 211.762 kune, reprezentacije u iznosu 240 kuna.

Obveza za financijske rashode za usluge banaka i platnog prometa su u iznosu 2.788 kuna.

Ostale tekuće obveze su u iznosu 180.819 kuna, a sastoje se od obveza za PDV za prosinac 2021. godine u iznosu 9.170 kuna, obveza za uplaćene predujmove za cjeloživotno obrazovanje u iznosu 8.625 kuna, obvezama po poslovnoj kartici 1.178 kuna i obvezi uplate sredstava u proračun Studentskog zbora Sveučilišta u iznosu 33.270 kuna i obveza za povrat u proračun RH u iznosu 128.576 kuna koji se sastoji od refundacija bolovanja na teret HZZO-a koji će MZO poslati na kompenzaciju i povrata poreza i prireza.

Fakultet nema obveza za nabavu nefinancijske imovine.

Treba napomenuti, da ukupan iznos obveza su nedospjele obveza koje će biti tijekom siječnja 2021. godine, osim ukalkulirane vanjske suradnje za koju se radila procjena rashoda za zimski semestar akademske godine 2021./2022. proporcionalno mjesecima u navedenom semestru koji su knjiženi na rashode za usluge u iznosu 151.925 kuna. Navedena obveza će biti podmirena završetkom zimskog semestra akademske godine 2021./2022.

**AOP 98 – Međusobne obveze proračunskih korisnika**

Stanje međusobnih obveza proračunskih korisnika je 33.270 kuna a to su sredstva za uplatu u proračun Studentskog zbora Sveučilišta.

U Osijeku, 28. siječnja 2022. godine  **DEKAN**

Osoba za kontaktiranje: Mario Varga, mag. oec.

Telefon: 031 494 629 **izv. prof. dr. sc. Ivan Trojan**